 Hayo yalithibitishwa na Msemaji wa timu hiyo Mwajuma Juma kupitia taarifa yake iliyotolewa na timu hiyo ambayo makazi yake yapo Miembeni mjini Unguja. Wachezaji hao waliofungiwa ni Ali Humoud Balii, Khelfin Salum Fini na Mohammed Samir Charne.Juma alisema wachezaji hao wamechukuliwa hatua hiyo baada ya wajumbe wa Bodi ya Wadhamini wa timu hiyo kukaa kikao chake chini ya Mwenyekiti wake Seif Kombo.Wajumbe hao walisema kuwa walipata taarifa ya wachezaji hao kuwa wameenda kucheza mechi za maskani wakati timu yao ikiwa katika ligi ngumu ya kutafuta kupanda daraja.Alisema baada ya kupata taarifa hiyo viongozi hao walifika na kuweza kwenda kuangalia na kuwakuta wachezaji hao wakiwa katika mechi hizo zinazochezwa kwenye Uwanja wa Malindi mjini Unguja.